                       højesterets kendelse
                           afsagt mandag den 9. april 2018
sag 240/2017
finanssektorens arbejdsgiverforening som mandatar for danske bank a/s
(advokat merete preisler)
mod
hk post & kommunikation som mandatar for
a
b
og
c
(advokat jacob goldschmidt)
i tidligere instans er afsagt dom af sø- og handelsretten den 20. november 2017.
finanssektorens arbejdsgiverforening som mandatar for danske bank a/s har ved ankestæv-
ning af 4. december 2017 anket dommen til højesteret.
denne kendelse angår, om betingelserne i retsplejelovens § 368, stk. 4, 2. pkt., for anke til
højesteret er opfyldt.
i påkendelsen har deltaget tre dommere: henrik waaben, michael rekling og lars hjortnæs.
påstande
appellanten, finanssektorens arbejdsgiverforening som mandatar for danske bank a/s, har
nedlagt påstand om, at højesteret antager sagen til realitetsbehandling.
indstævnte, hk post & kommunikation som mandatar for a, b og c, har tilsluttet sig an-
modningen.
                                                 - 2 -
sagsfremstilling
ankesagen angår, om a, b og c er berettiget til rådighedsløn i tre år i forbindelse med deres
opsigelse fra danske bank a/s i 2013 og 2015. de indstævnte fyldte alle 65 år inden udløbet
af den treårige periode. det er danske banks opfattelse, at banken alene har pligt til at betale
de indstævnte rådighedsløn indtil det fyldte 65. år.
de indstævnte lønmodtagere var oprindeligt ansat som tjenestemænd i postgiro, som i 1991
blev privatiseret og omdannet til girobank a/s. de overgik alle til ansættelse i girobank,
hvor de blev ansat på tjenestemandslignende vilkår. der var på daværende tidspunkt ingen
aldersgrænse i tjenestemandslovens § 32 for modtagelse af rådighedsløn.
de indstævnte fortsatte deres ansættelsesforhold gennem flere efterfølgende fusioner. den
seneste fusion skete i 2001, hvor de indstævnte overgik til ansættelse i danske bank. i forbin-
delse hermed blev der den 29. marts 2001 indgået aftale mellem danske bank og brancheaf-
delingen post danmark, hvoraf fremgår bl.a.:
      “som følge af den forestående fusion mellem realdanmark, bg bank og danske bank,
      har danske bank indgået denne aftale med brancheafdelingen post danmark om, at de
      tidligere tjenestemænd, uanset de fremtidige overenskomstmæssige vilkår, som en indi-
      viduel uopsigelig rettighed vil bevare deres hidtidige ret til rådighedsløn m.v. efter be-
      stemmelser svarende til tjenestemandslovens § 32.
      …
      de tidligere tjenestemænds fremtidige ansættelsesområde omfatter som udgangspunkt
      alene det område, som de indplaceres i. ansættelsesområdet omfatter derfor ikke hele
      danske bank koncernen.
      …
      udover i tilfælde af virksomhedsoverdragelser… kan danske bank ændre den pågæl-
      dendes ansættelsesområde, såfremt det ansættelsesområde, inden for hvilket den pågæl-
      dende er beskæftiget… organisatorisk flyttes til et andet ansættelsesområde. herudover
      er den pågældende ikke forpligtet til at tåle forflyttelse til et andet ansvarsområde. ved
      frivillig forflyttelse til andet ansættelsesområde bevares retten til rådighedsløn m.v.
      …
      skulle den ansattes stilling blive nedlagt som følge af arbejdsmangel eller ændringer i
      områdets organisation og arbejdsform, er den ansatte forpligtet til at lade sig ansætte i
      en anden passende stilling inden for ansættelsesområdet.
                                               - 3 -
      kan der ikke anvises en anden passende stilling inden for ansættelsesområdet, vil den
      ansatte med den hermed givne garanti være berettiget til rådighedsløn i 3 år og efterføl-
      gende tjenestemandspension, såfremt betingelserne herfor er opfyldt.
      …
      danske bank oplyser de tidligere tjenestemænd om, at retten til tjenestemandspension
      bevares i henhold til tekstanmærkning på finansloven og aftale indgået mellem real-
      danmark/bg bank og staten. ifølge denne aftale er det sikret, at retten til tjeneste-
      mandspension, herunder ret til fortsat optjening af pensionsalder og pensionsværdi, be-
      vares ved ansættelse indenfor de nævnte ansættelsesområder.
      …
      danske bank orienterer de berørte medarbejdere om, at de i overensstemmelse med det
      her anførte bevarer deres ret til rådighedsløn m.v. som en individuel uopsigelig ret-
      tighed, og som derfor træder i stedet for garantibrev fra januar 1996 med senere ændrin-
      ger.”
af protokollat af 2. april 2001 mellem danske bank og brancheafdelingen post danmark
fremgår bl.a.:
      “parterne er enige om, at der herved ikke sker nogen indskrænkning af de ansattes indi-
      viduelle rettigheder i henhold til den af bg bank over for dem tidligere meddelte garan-
      ti af januar 1996 (med senere ændringer). danske bank kan derfor ikke, under en even-
      tuel retssag mellem danske bank og en eller flere af de medarbejdere, som er omfattet
      af garantien, gøre gældende, som støtte for påstanden om frifindelse for de under sagen
      rejste krav, at den “nye” garanti har afløst garantien fra januar 1996.”
den 28. april 2001 blev der sendt enslydende breve ud til de medarbejdere, der var ansat på
tjenestemandslignende vilkår. det fremgår heraf bl.a.:
      “som følge af fusionen mellem realdanmark, bg bank og danske bank, er du med
      virkning fra den 28. marts 2001 ansat i danske bank koncernen.
      i den forbindelse er der indgået vedlagte aftale med brancheafdelingen om de særlige
      ansættelsesvilkår for medarbejdere ansat på tjenestemandslignende vilkår.
      som det fremgår af aftalen, bevarer du uændret din individuelle uopsigelige ret til tjene-
      stemandspension og rådighedsløn efter bestemmelser svarende til tjenestemandslovens
      § 32.
      …
      bliver din stilling på et tidspunkt nedlagt som følge af arbejdsmangel eller ændringer i
      dit områdes organisation og arbejdsform, vil banken forsøge at omplacere dig til en an-
      den passende stilling indenfor dit ansættelsesområde.
                                               - 4 -
      …
      har det ikke været muligt at omplacere til en anden stilling i banken, vil du blive afske-
      diget med ret til rådighedsløn i 3 år og efterfølgende tjenestemandspension, såfremt be-
      tingelserne herfor er opfyldt.”
det fremgik på tidspunktet for fusionen i 2001 af tjenestemandslovens § 32, stk. 4, nr. 2, at
tjenestemænd bevarer rådighedsløn i tre år, medmindre den pågældende er fyldt 65 år.
bestemmelsen i § 32, stk. 4, nr. 2, blev ophævet ved ændringslov nr. 1551 af 13. december
2016. ændringen skyldes eu-domstolens dom af 26. september 2013 i sag c-546/11 (toft-
gaard).
ved sø- og handelsrettens dom af 20. november 2017 fik de indstævnte medhold i, at de
havde ret til rådighedsløn i tre år. i dommen hedder det bl.a.:
      “da postgiro blev omdannet til girobank a/s, blev der indgået aftale mellem staten og
      organisationerne om vilkårene for de tjenestemandsansatte, der fortsatte i ansættelses-
      forhold hos girobank a/s, og der blev i den forbindelse lagt vægt på at sikre, at de på-
      gældendes løn- og ansættelsesforhold ikke blev forringet. det følger således af aftale-
      grundlaget, det forklarede om forhandlingerne herom samt forarbejderne til lov om gi-
      robank a/s, at disse medarbejdere med hensyn til pension og rådighedsløn skulle stilles
      på præcis samme måde, som hvis de var fortsat som tjenestemænd i staten, idet de beva-
      rede retten til rådighedsløn efter tjenestemandslovens § 32 og retten til tjenestemands-
      pension som individuelle, umistelige rettigheder, der ikke senere kunne fraviges ved
      kollektiv aftale.
      efter omdannelsen til girobank a/s blev dette selskab i 1995 fusioneret med sparekas-
      sen bikuben a/s til bg bank a/s, som herefter i 2001 blev fusioneret ind i danske
      bank a/s. de aftaler, der blev indgået i disse forbindelser, videreførte de uændret de af-
      talte vilkår om pension og rådighedsløn, idet det bl.a. fremgår af aftalerne, at de tidlige-
      re tjenestemænd som en individuel uopsigelig rettighed bevarede deres hidtidige ret til
      rådighedsløn efter bestemmelser svarende til tjenestemandslovens § 32.
      de omhandlede medarbejdere har således på aftalebaseret grundlag nøjagtig samme ret
      til rådighedsløn, som hvis de fortsat var ansat i staten, og retten til rådighedsløn, der til-
      kommer de tre sagsøgere i nærværende sag, er således en refleks af de rettigheder, der
      tilkommer tjenestemænd i staten i henhold til tjenestemandsloven. det følger heraf, at
      det er den til enhver tid gældende tjenestemandslov, der regulerer vilkårene for rådig-
      hedsløn, uanset om vilkårene ifølge loven forringes eller forbedres for medarbejderne.
      fra det tidspunkt, hvor eu-domstolen ved dommen i c-546/11 (toftgaard) slog fast, at
      aldersgrænsen for rådighedsløn i tjenestemandslovens § 32 var i strid med beskæftigel-
                                                - 5 -
       sesdirektivets forbud mod aldersdiskrimination, blev det en del af dansk ret, at denne
       aldersgrænse i tjenestemandsloven ikke kunne håndhæves i forhold til tjenestemandsan-
       satte i staten. da danske bank med hensyn til rådighedsløn er aftaleretligt forpligtet til
       at stille sagsøgerne som tjenestemænd i staten, er banken derfor også forpligtet til at ud-
       betale rådighedsløn til sagsøgerne efter det fyldte 65. år.”
anbringender
finanssektorens arbejdsgiverforening som mandatar for danske bank har navnlig gjort gæl-
dende, at betingelserne i retsplejelovens § 368, stk. 4, er opfyldt, da sagen bl.a. vedrører lov-
fortolkning, herunder i forhold til eu-retten, og berører flere personer i ensartede ansættelses-
forhold. a, b og c er tidligere statstjenestemænd, som i 1991 valgte at lade sig ansætte i gi-
robank a/s med bevarelse af først og fremmest retten til rådighedsløn efter tjenestemandslo-
vens § 32, hvilket fulgte af både individuelle og kollektive aftaler. i 2001 overtog danske
bank a/s realkredit danmark og herunder bg bank a/s. i den forbindelse indgik danske
bank en selvstændig overenskomst med brancheafdelingen post danmark om fortsat at beva-
re de overførte tjenestemænds ret til rådighedsløn efter bestemmelser svarende til tjeneste-
mandslovens § 32. danske bank afgav endvidere over for de overtagne medarbejdere en til-
svarende individuel garanti om bevarelse af retten til rådighedsløn. det er ubestridt, at tjene-
stemandslovens § 32 på tidspunktet for danske banks overtagelse af de tidligere tjeneste-
mænd i 2001 havde den udformning, at rådighedslønnen bortfaldt, når tjenestemanden fyldte
65 år. det er ligeledes ubestridt, at § 32 fra 2006 og indtil 1. januar 2017 havde den udform-
ning, at rådighedslønnen bortfaldt, når tjenestemanden ”har nået folkepensionsalderen”, hvil-
ket konkret for a, b og c var 65 år. tvisten angår, hvorvidt aftalegrundlaget skal forstås såle-
des, at det er den til enhver tid gældende tjenestemandslov, der henvises til, eller om det er
den på aftaletidspunktet, henholdsvis opsigelsestidspunktet, gældende lov, der er gældende.
parterne er desuden uenige om, i hvilket omfang eu-domstolens dom i sag c-546/11 (toft-
gaard) og højesterets dom i sag ufr 2017.824 (ajos) er relevant for tvisten. sagen er anlagt
på vegne af tre medarbejdere, men hk repræsenterer mindst seks andre medarbejdere, der alle
er tidligere statstjenestemænd. derudover beskæftiger danske bank fortsat ca. 150 tidligere
statstjenestemænd, for hvem en afklaring af spørgsmålet ligeledes er relevant. endelig har en
række andre private virksomheder ligeledes tidligere statstjenestemænd ansat, for hvem en
afklaring kan være relevant.
hk post & kommunikation som mandatar for a, b og c har tilsluttet sig danske banks
synspunkter vedrørende admittering.
                                                 - 6 -
højesterets begrundelse og resultat
af retsplejelovens § 368, stk. 4, 2. pkt., som affattet ved lov nr. 84 af 28. januar 2014 om æn-
dring af retsplejeloven mv. (sagstilgangen til højesteret), fremgår, at domme, der er afsagt af
sø- og handelsretten, kan ankes til højesteret,
        ”hvis sagen er af principiel karakter og har generel betydning for retsanvendelsen og
        retsudviklingen eller væsentlig samfundsmæssig rækkevidde i øvrigt, eller hvis andre
        særlige grunde i øvrigt taler for, at sagen behandles af højesteret som 2. instans.”
den indankede dom angår, om a, b og c som følge af deres ansættelsesforhold er berettiget
til rådighedsløn i tre år i forbindelse med deres opsigelse fra danske bank a/s. sagen angår
således i første række en konkret aftaleretlig vurdering af de tidligere tjenestemænds ansættel-
sesmæssige forhold. sagen kan derfor ikke på det foreliggende grundlag antages at have prin-
cipiel betydning, og der ses heller ikke at foreligge andre særlige grunde, der taler for, at sa-
gen bør kunne indbringes for højesteret som 2. instans.
på denne baggrund finder højesteret, at betingelserne for anke til højesteret ikke er opfyldt,
jf. retsplejelovens § 368, stk. 4, 2. pkt.
højesteret afviser derfor anken, jf. retsplejelovens § 368, stk. 6, 2. pkt., jf. stk. 4, 2. pkt.
                                         thi bestemmes:
denne anke afvises fra højesteret.
